Brouwerk veroorsaak glo sterftes in NS-aardbewing | Nuus24
Christchurch – ‘n Sesverdieping-gebou wat ineengestort het en die lewe van 115 mense se geëis het tydens verlede jaar se verwoestende aardbewing in Nieu-Seeland, was swak ontwerp deur ‘n onervare ingenieur, het ‘n verslag van die regering Maandag gelui.Die gebou was ook swak gebou en 'n boupermit moes nooit daarvoor uitgereik word nie, het die verslag verder gelui.Die Canterbury Television (CTV)-gebou het tydens die die aardbewing wat Christchurch op 21 Februarie 2011 getref het, ineegestort. Altesaam 115 mense is in die gebou dood. Dit is byna twee derdes van die 185 mense wat in die aardbewing gesterf het.Maandag se verslag is die laaste een van Nieu-Seeland se regering wat maande lank die aardbewing ondersoek het. John Key, premier van Nieu-Seeland, het gesê dat boufoute verantwoordelik is vir 175 van die 185 sterftes tydens die aardbewing.“Ons skuld dit aan hulle (die slagoffers), hul geliefdes en die mense wat ernstig beseer is tydens die aardbewing om uit te vind hoekom party geboue so maklik ineegestort het,” het Key in ‘n verklaring gesê.– Volg Nuus24 op Twitter - AP
Lees meer oor: nieu-seeland | aardbewings VOLGENDE OP NUUS24X